CELEX: 62018CA0317
Language: da
Date: 2019-06-13 00:00:00
Title: C-317/18: Domstolens dom (Ottende Afdeling) af 13. juni 2019 — Cátia Correia Moreira mod Município de Portimão (anmodning om præjudiciel afgørelse fra Tribunal Judicial da Comarca de Faro — Portugal) (Præjudiciel forelæggelse — direktiv 2001/23/EF — overførsel af virksomheder — varetagelse af arbejdstagernes rettigheder — begrebet »arbejdstager« — væsentlig ændring af arbejdsvilkårene til skade for arbejdstageren)

5.8.2019   
            
            
               DA
            
            
               Den Europæiske Unions Tidende
            
            
               C 263/16
            
         
      Domstolens dom (Ottende Afdeling) af 13. juni 2019 — Cátia Correia Moreira mod Município de Portimão (anmodning om præjudiciel afgørelse fra Tribunal Judicial da Comarca de Faro — Portugal)
      (C-317/18) (1)
      
      (Præjudiciel forelæggelse - direktiv 2001/23/EF - overførsel af virksomheder - varetagelse af arbejdstagernes rettigheder - begrebet »arbejdstager« - væsentlig ændring af arbejdsvilkårene til skade for arbejdstageren)
      (2019/C 263/20)
      Processprog: portugisisk
      
         Den forelæggende ret
      
      Tribunal Judicial da Comarca de Faro
      
         Parter i hovedsagen
      
      
         Sagsøger: Cátia Correia Moreira
      
         Sagsøgt: Município de Portimão
      
         Konklusion
      
      
                  1)
               
               
                  Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter og navnlig dets artikel 2, stk. 1, litra d), skal fortolkes således, at en person, der har indgået en kontrakt med overdrageren om betroet tjeneste i den i hovedsagen omhandlede nationale lovgivnings forstand, kan anses for at være en »arbejdstager« og dermed være omfattet af beskyttelsen i henhold til dette direktiv, dog på betingelse af, at den pågældende er beskyttet som arbejdstager i medfør af denne lovgivning og har en arbejdskontrakt på tidspunktet for overførslen, hvilket det tilkommer den forelæggende ret at efterprøve.
               
            
                  2)
               
               
                  Direktiv 2001/23, sammenholdt med artikel 4, stk. 2, TEU, skal fortolkes således, at det er til hinder for en national lovgivning, der bestemmer, at i tilfælde af overførsel i dette direktivs forstand, og såfremt erhververen er en kommune, skal de berørte arbejdstagere dels deltage i en offentlig udvælgelsesprøve, dels indgå i et nyt ansættelsesforhold med erhververen.
               
            
         (1)  EUT C 268 af 30.7.2018.